kardosdrur/scandi-wiki huggingface dataset:
AIK Fotboll

AIK Fotboll er en svensk fodboldklub, der spiller i den svenske fodboldrække . AIK Fotboll blev grundlagt i 1896 af idrætsklubben AIK, der selv var grundlagt i 1891. 

AIK Fotboll har spillet Allsvenskan i 83 sæsoner (pr. 2014) og er derved den svenske klub, der har spillet flest sæsoner i den bedste svenske række. Klubben vandt sit første svenske mesterskab i sæsonen 1931/1932 og er blevet svensk mester i alt 11 gange. Klubben er nr. 3 på den svenske maratontabel og nr. fem på listen over flest svenske mesterskaber. 

Klubben er en af de få svenske klubber, der har spillet i gruppespillet i Champions League. AIK deltog i gruppespillet i sæsonen 1999-2000, hvor de opnåede et enkelt point mod Fiorentina.

Holdets hjemmebane mellem 1937 og 2012 var det tidligere svenske nationalstadion Råsunda Fotbollsstadion. Fra og med 2013 har holdet haft Friends Arena som hjemmebane. 

Både Hans Backe og Erik Hamrén har trænet klubben.

Titler 
 Svenske mesterskab (12): 1900, 1901, 1911, 1914, 1916, 1923, 1932, 1937, 1992, 1998, 2009 og 2018
 Svenske pokalturnering (8): 1949, 1950, 1976, 1985, 1996, 1997, 1999 og 2009

Danske spillere 
Viktor Fischer
Mads Døhr Thychosen

Kendte spillere 
 Olof Mellberg
 Pascal Simpson
 Kurre Hamrin
 Anders Limpar
 Johan Mjällby
 Tomas Antonelius

Eksterne henvisninger 

 AIK Stockholms hjemmeside 

Fodboldklubber i Sverige
Sport i Stockholm
Fanejede fodboldklubber
Louis de Broglie

Louis Victor de Broglie eller Louis-Victor-Pierre-Raymond, 7. duc de Broglie (født 15. august 1892 i Dieppe, død 19. marts 1987 i Louveciennes) var en fransk matematiker og fysiker, som i 1929 modtog Nobelprisen i fysik for sin hypotese om, at stof kan forstås som bølger (partikel-bølge dualitet).
Hans arbejde inspirerede Erwin Schrödinger til Schrödingerligningen.

De Broglie var den første ledende videnskabsmand der foreslog oprettelsen af et multinationalt laboratorium, et forslag der resulterede i oprettelsen af Conseil Européen pour la Recherche Nucléaire (CERN).

Referencer

Eksterne henvisninger

Se også 
 De-Broglie-Bohm teorien

Nobelprismodtagere i fysik
Matematikere fra Frankrig
Fysikere fra Frankrig
Hertuger fra Frankrig
Nobelprismodtagere fra Frankrig
Personer med tilknytning til CERN
Storkors af Æreslegionen
Franskmænd i 1900-tallet
Firkantens Boldklub

Firkantens Boldklub er en dansk fodboldklub hjemmehørende i København, som blev stiftet i 1977. Klubhuset befinder sig på Blågårds Plads på Nørrebro, mens klubbens hjemmebanekampe og træning afvikles på Ryparkens Idrætsanlæg på Ydre Østerbro. Klubbens bedste hold spillede i 2012-13-sæsonen i Serie 1 (KBU) under lokalunionen Københavns Boldspil-Union, som den er medlem af.

Klubbens primære opgave er at tilbyde ungdommen på Nørrebro muligheder for at dyrke fodbold. Tidligere har foreningen også haft andre idrætsgrene såsom badminton, volleyball og basketball på programmet. Indtil 1995 afholdte foreningen hvert år endvidere en sommerlejr, hvor man fokuserede på at forene sport, spil og fritid for de deltagende unge og voksne.

Ekstern henvisning 
 Firkantens BKs officielle hjemmeside 
Fodboldklubber under DBU Jylland
Nørrebro
Fårevejle Kirkeby

Fårevejle Kirkeby er en lille by på Nordvestsjælland med  i Fårevejle Sogn med Fårevejle Stationsby som naboby. Kirkebyen ligger i Odsherred Kommune og tilhører Region Sjælland.

I krypten under Fårevejle Kirke står en kiste med Jarlen af Bothwells jordiske rester.

Historie 
Omkring århundredeskiftet blev byen beskrevet således: "Faarevejle (gml. Form Faræwæthlæ, maaske af Vejlen eller Vadestedet over Far, en Vig i Havet eller et Vandløb), ved Landevejen, tidligere smukt beliggende ved Lammefjord, med Kirke, Præstegd., Skole, Sparekasse (oprettet 1/4 1871; 31/3 1895 var Sparernes samlede Tilgodehavende 78,973 Kr., Rentefoden 34/5 pCt., Reservefonden 5130 Kr., Antal af Konti 542), Andelsmejeri og Mølle".

Noter 

Byer i Odsherred Kommune
Enfeebled Earth

Enfeebled Earth var den første demo fra det melodiske dødsmetal-band Dark Tranquillity, som blev udgivet i 1989, da bandet gik under navnet Septic Broiler. Det var gruppens første udgivelse og også dens eneste single. Demoen er meget sjælden, da der formentlig kun findes 100 eksemplarer.

Spor 
 "Enfeebled Earth" – 4:01
 "The Fortunes Of War" – 5:10
 "Only Time Can Tell" – 6:42
 "Septic Broiler"

Dark Tranquillity-album
Album fra 1990
Idrætsforeningen Skjold

Idrætsforeningen Skjold henviser til flere artikler:
 Idrætsforeningen Skjold Birkerød – en idrætsforening i Birkerød.
 Idrætsforeningen "SKJOLD" Skævinge – en idrætsforening i Skævinge.
 Idrætsforeningen Skjold (Sæby) – en idrætsforening i Sæby.

Se også 
 Fodboldforeningen Skjold – det tidligere navn (1907-1930) for Kjellerup Idrætsforening.
 Sportssammenslutningen Skjold – en sportsklub i Glud.
 Boldklubben Skjold – en fodboldklub på Østerbro i København.
 Roklubben Skjold – en roklub i København.
 Kajakklubben Skjold – en kajakklub i Århus.
 Kegleklubben Skjold – en kegleklub i Kolding.
 Skjold Idrettslag – en idrætsforening i Grinde, Norge.
Lost to Apathy

Lost to Apathy er en EP fra det svenske band Dark Tranquillity som blev udgivet i 2004. Sangen "Lost to Apathy" var taget fra det kommende Character-album. "Undo Control" var en sang fra den tidligere dvd-udgivelse Live Damage.

Spor 
 "Lost to Apathy"
 "Derivation TNB"
 "The Endless Feed"
 "Undo Control" (live i Krakow, Polen)

Multimedia-tilbehør 
 "Lost to Apathy" (video)
 Dark Tranquillity pauseskærm

Eksterne henvisninger 
 

Dark Tranquillity-album
Metalalbum
Handley Page Halifax

Halifax er et 4-motors engelsk bombefly, bygget af Handley Page.

Halifax udgjorde sammen med Short Stirling og ikke mindst Avro Lancaster grundstammen i den engelske flåde af tunge bombefly under 2. verdenskrig, hvor RAF primært anvendte det til de natlige togter over Tyskland og de besatte områder.

Bombefly
Royal Air Force
Fly fra 2. verdenskrig
Militærfly fra Storbritannien
4-motors propelfly
Kulturby 96

Kulturby '96 refererer til, at København i 1996 var europæisk kulturby. Det betød at man gennem året startede og gennemførte en lang række projekter indenfor såvel alternativ som folkelig kultur. Projektleder Trevor Davies stod i spidsen for et samlet budget på næsten en milliard, og 40 ansatte på kontoret ved Amagertorv. 

Kulturbyen var primært finansieret af staten og kommunerne i hovedstadsområdet, hvor staten modsvarede de bidrag som kommunerne ydede. Mens kommunerne København og Frederiksberg betalte det højeste kontingent, betalte man i Københavns og Frederiksborg Amt det halve, mens kommunerne i Roskilde Amt betalte en femtedel. Alle bidrag blev givet efter antallet af indbyggere.

Projektet blev igangsat i 1992, da den daværende overborgmester i København, Jens Kramer Mikkelsen (S), blev tilbudt det, da Danmark som det sidste af de tolv medlemmer af EU skulle gennemføre en europæisk kulturby. Projektet blev startet 7 år tidligere, hvor Athen ønskede at sætte fokus på kultur og identitet i og omkring den græske hovedstad. Senere fulgte resten af de europæiske lande, hvor især projektet i Skotlands største by, Glasgow fremhævedes, da det vendte en negativ spiral med afindustrialisering og arbejdsløshed. Med udgangspunkt i de skotske erfaringer, arbejdede Københavns Kommune og de andre 51 kommuner, for at sætte fokus på kultur, men også på København og byens identitet.

Blandt de projekter, der blev startet som en del af Kulturby 96, som stadig eksisterer, er følgende:

VEGA
Øksnehallen
Arken
Kalejdoskop
Kulturværftet Helsingør
Byggeriets Hus
Temahaverne i Valbyparken
Forbrændingen 
Kunst og Farver
Fotografisk Center

København i 1900-tallet
Kultur i 1996
Amagertorv

|

|}
Amagertorv er et torv i Indre By i København. Det strækker sig fra Højbro Plads til Vimmelskaftet og udgør en del af Strøget. Det har været gågade siden 1962. Udover at være en af Københavns centrale indkøbsgader har Amagertorv gennem de sidste år udviklet sig til at være samlingssted for en række store advokatfirmaer.

Historie 

Navnet Amagertorv kommer af det forhold, at det tidligere var her, bønderne fra Amager solgte forskellige varer til københavnerne. Navnet kendes siden 1400-tallet, hvor der muligvis handledes med fisk. Senere blev det grøntsager.

Siden 1894 findes Storkespringvandet på Amagertorvet.

Den 16. januar 1902 blev underjordiske toiletter på Amagertorvet indviet, som var Københavns første.
Amagertorv blev 17. november 1962, som forsøg, omlagt til gågade sammen med resten af Strøget – Danmarks og en af verdens første. Forsøget blev gjort permanent i 1964.

Amagertorv i dag 
På Amagertorv ligger en række kendte forretninger og cafeer, heriblandt:

 Mads Nørgaard - Copenhagen
 Stormagasinet Illum
 Cafe Europa
 Cafe Norden
 Georg Jensen
 Illums Bolighus
 Lilly

Se også 
 Strøget
 Matthias Hansens Gård

Noter

Litteratur

Eksterne henvisninger 

Torve og pladser i København
Gader i Indre By (København)
Gågader i København
Etnisk udrensning

Etnisk udrensning er et samlet begreb for forskellige aktiviteter med det primære formål at sikre en udrensning af uønskede etniske grupper og enkeltpersoner i et givet område. Etnisk udrensning kan foregå relativt skjult i form af ikke-åbenlys modarbejdelse eller manglende samarbejde med den eller de pågældende grupper og enkeltpersoner fra de pågældende grupper. Aktiviteterne kan også foregå åbent i form at deportationer af de pågældende personer, eller det kan foregå som decideret henrettelse og drab af de pågældende, herunder i form af folkedrab.

Etnisk udrensning under 2. verdenskrig 
Det nazistiske styre dræbte ca. 6 millioner jøder, samt homoseksuelle, handicappede, politiske modstandere m.fl. Det var især Schutzstaffel, (SS), der foretog disse udrensninger. Ved afslutningen af 2. verdenskrig og i årene derefter skete omvendt en etnisk udrensning af tyskere, da millioner af tyskere blev fordrevet fra det østeuropæiske område.

Stalin udslettede folkegrupper ved under umenneskelige forhold at deportere dem, som havde pådraget sig hans mistillid. Ofrene kan tælles i millioner, og langt de fleste var uskyldige i det, de blev straffet for. Millioner deporteredes til fjerne egne af Sibirien i Gulaglejrene, hvor de blev indespærret under uhyggelige forhold og døde af kulde og sult.
Handley Page Hampden

Hampden er et 2-motors britisk bombefly, bygget af Handley Page. Også kaldet den flyvende kuffert, pga. den høje flade krop.

Hampden var i starten af 2. verdenskrig et af de få bombefly som RAF kunne indsætte mod de tyske styrker i såvel Tyskland som i de besatte områder. Under Spøgelseskrigen (sept. 1939 til maj 1940) overfløj Hampdenfly Tyskland om natten og nedkastede flyveblade. På den måde trænede de i natflyvning over Tyskland og da tyskerne ikke ville afsløre deres luftværnsstillinger, gjorde de det uhindret.  

Det var fly af denne type, der natten mellem d. 27. og d. 28. juni 1940 foretog den eneste rent strategiske bombning i Danmark. 12 Hampden bombede den nat benzin- og olieanlæggene på Avernakke ved Nyborg.

Bombefly
Royal Air Force
Fly fra 2. verdenskrig
Militærfly fra Storbritannien
2-motors propelfly
Thorbjørn Jagland

Thorbjørn Jagland (født 5. november 1950 i Drammen) er en norsk politiker og medlem af Det norske Arbeiderparti. Han var leder af Arbeiderpartiet fra 1992 til 2002, statsminister fra 1996 til 1997 og udenrigsminister fra 2000 til 2001. Fra 2005 til 2009 var han stortingspræsident. 29. september 2009 blev han valgt til generalsekretær for Europarådet.

Fra 2009 til 2014 er Thorbjørn Jagland leder af Den Norske Nobelkomite. Den første som fik Nobels fredspris under hans lederskab var Barack Obama.

Bibliografi 
 Du skal eie det selv - 2020, selvbiografi

Referencer

Eksterne henvisninger 

Norges statsministre
Arbeiderpartiets ledere
Knud Jespersen

Knud Wagner Jespersen (født 12. april 1926 Elkjær Mark, Sulsted i Nordjylland, død 2. december 1977 i København) var dansk politiker, folketingsmedlem og formand for Danmarks Kommunistiske Parti (DKP) fra 1958 til 1977.

Knud Jespersen var søn af en ugift tjenestepige, Nicoline Johanne Jespersen, der er ikke udlagt nogen barnefader i kirkebogen. Han voksede op hos sine bedsteforældre, indtil han som 13-årig flyttede sammen med sin mor og dennes mand, bager Christian Andersen. Folkeskolen blev suppleret med et ophold på efterskole, indtil den tyske besættelse af Danmark 9. april 1940. 

Besættelsen satte en stopper for alle planer om en uddannelse. Begge forældre var medlemmer af DKP, og fra omkring 1941 gik hele familien ind i det illegale modstandsarbejde. Faderen blev arresteret af Gestapo og døde i koncentrationslejren Neuengamme i december 1944. Knud Jespersen blev arresteret i begyndelsen af 1945 og sad i Frøslevlejren indtil krigens afslutning.

Knud Jespersen indledte sin faglige og politiske karriere straks efter krigens afslutning, hvor han hurtigt blev valgt til faglige og politiske tillidsposter. Under de store strejker i tilknytning til konflikten om overenskomsterne i foråret 1956 markerede Knud Jespersen sig som en stor organisator og inspirator.

Da der i foråret og sommeren 1958 udbrød en politisk konflikt inden for DPK's partiledelse, støttede Knud Jespersen partiets hårde kerne imod formanden Aksel Larsen. Konflikten resulterede i en sprængning af DKP og dannelse af Socialistisk Folkeparti (SF). Under DKP's kongres i oktober 1958 blev Knud Jespersen valgt som partiets nye formand, men det blev en meget vanskelig start. Partiet var ramt af medlemsflugt og røg ud af Folketinget. 

Først i forbindelse med kampagnen mod dansk medlemskab af EF (det senere EU) i 1971-72 fik partiet et opsving, der blev fremmet ved at formanden Knud Jespersen talte sig ind i stuerne gennem sit engagement og en smittende folkelig appeal. Ved det efterfølgende valg til Folketinget i 1973 fik DKP 6 mandater. Partiet opretholdt derefter sin position indtil Knud Jespersens død i december 1977. Der er næppe tvivl om at valgnederlaget i 1979, hvor DKP atter røg ud af Folketinget havde en nøje sammenhæng med tabet af partiets populære formand, der nød en respekt langt ud over partiets egne rækker.

Han er begravet på Vestre Kirkegård.

Ekstern henvisning/kilde 
 Jespersen, Knud på Leksikon.org

Eksterne henvisninger 
 

Danskere i 1900-tallet
Tidligere folketingsmedlemmer fra DKP
Folketingsmedlemmer i 1970'erne
Personer fra Aalborg
Personer i Kraks Blå Bog (afdøde)
Personer i Dansk Biografisk Leksikon
Ofre for nazismen fra Danmark
Modstandsfolk fra DKP
Forvaltning

Forvaltning er en offentlig myndigheds måde at administrere lovgivning på. Forvaltningen er en del af den udøvende magt. Den udøvende magt er nævnt i Grundloven § 3, 2. punktum. I Danmark er forvaltning underlagt forvaltningsloven. Hertil kommer offentlighedsloven og ombudsmandsloven.

Se også 
Forvaltningsret
Statsforvaltningerne

Eksterne henvisninger
 Forvaltning ved RUC

Referencer 

Videregående uddannelser i Danmark
Jura
Juridiske begreber
Samfundsvidenskab
Politologi
Jørgen Jensen (politiker)

Jørgen Jensen (17. januar 1920 – 13. april 1987) var en dansk fagforeningsleder, politiker og formand for Danmarks Kommunistiske Parti (DKP) fra 1977 til 1987. Jørgen Jensen blev medlem af DKP i 1941, medlem af centralkomiteen og forretningsudvalget i 1952 og medlem af Folketinget i 1975.

Indtil Jørgen Jensen blev formand for DKP i 1977, var han først og fremmest engageret i fagforeningsarbejde. Han blev formand for Metal Lyngby i 1962, og i 1966 blev han formand for Automekanikernes Landssammenslutning samt medlem af Dansk Smede- og Maskinarbejderforbunds hovedbestyrelse.

Jørgen Jensen var aktiv i DKPs fredsarbejde, og han var formand for Dansk Fredskonference fra begyndelsen af 1960'erne. Som partiformand videreførte Jørgen Jensen DKP's Moskva-tro linje, uden dog at udstråle den samme karisma som partiets to tidligere formænd, Aksel Larsen og Knud Jespersen. 

Tidligere folketingsmedlemmer fra DKP
Folketingsmedlemmer i 1970'erne
Fagforeningsfolk fra Danmark
Personer i Kraks Blå Bog (afdøde)
Avro

Avro var en engelsk flyfabrik, der blev etableret i Manchester i 1910. Firmaet hed oprindeligt "A.V. Roe and Company", men i daglig tale kom det hurtigt til at hedde Avro. 

Avro leverede flere meget succesfulde fly til RAF under såvel 1. verdenskrig som 2. verdenskrig. Det 4-motors Lancaster bombefly fra 2. verdenskrig er nok det mest kendte af alle Avro's fly fra den periode 

Efter 2. verdenskrig er Avro mest kendt for deres store 4 motors bombefly – Avro Vulcan, samt en række mindre civile trafikfly.

I 1935 blev Avro et selskab under Hawker Siddeley, men Avro navnet blev bibeholdt på en lang række fly. I starten af 1950'erne købte Hawker Siddeley en canadisk flyfabrikant, som efterfølgende blev omdøbt til Avro Aircraft Limited (Canada). Fra denne fabrik blev der primært produceret en række fly til det canadiske luftvåben RCAF.

I juli 1963 blev Avro helt opslugt af Hawker Siddeley Aviation og navnet Avro ophørte med at eksistere. I 1970'erne indgik Hawker Siddeley Aviation i en større fusion, der førte til oprettelsen af British Aerospace. British Aerospace valgte i perioden 1994 to 2001 at bruge navnet "Avro RJ" (regional jet) til det fly der også kendes som BAe 146. 

Mest kendte flytyper er:

 Avro 504 – 1-motors jager (bi-plan) – 1. verdenskrig
 Avro Tutor – 1-motors træner (bi-plan) – 1930'erne 
 Avro Lancaster – 4-motors bombefly – 2. verdenskrig
 Avro Anson – 2-motors transportfly – 2. verdenskrig
 Avro Shackleton – 4-motors maritimt overvågningsfly – 1950'erne
 Avro Vulcan – 4-motors jet bombefly – "den kolde krig"
 Avro RJ – 4-motors jet trafikfly – 1990'erne

Flyproducenter fra Storbritannien
Etableret i 1910
Short Stirling

Stirling er et 4-motors britisk bombefly, bygget af Short Brothers.

Stirling udgjorde sammen med Handley Page Halifax og ikke mindst Avro Lancaster grundstammen i den britiske flåde af bombefly under 2. verdenskrig, hvor RAF primært anvendte det til de natlige togter over Tyskland og de besatte områder.

Short Stirling blev efterhånden forældet og fik opgaver som nedkastning af søminer, våbencontainere og SOE-agenter samt som svæveflystraktor.

Bombefly
Royal Air Force
Fly fra 2. verdenskrig
Militærfly fra Storbritannien
4-motors propelfly
The Old Firm

Old Firm er betegnelsen for rivaliseringen mellem de to skotske fodboldklubber Celtic F.C. og Rangers F.C. (Glasgow Rangers), begge fra Glasgow.

Head-to-head statistik 

 Seneste opdatering: 
 Note: Liga-statistik inkluderer play-off kampe fra 1904–05 sæsonen, som Celtic vandt 2–1.

 1888–1999 statistik: RSSSF; Resterende data: Soccerbase

Eksterne henvisninger 

 Head-to-head resultater  på soccerbase.com
 The Old Firm, The Scotsman 

Fodbold i Skotland
Celtic F.C.
Rangers F.C.
Fiction (album)

Fiction er det ottende album fra det svenske melodiske dødsmetalband Dark Tranquillity som blev udgivet d. 17 april 2007 gennem Century Media Records. Den udvidet version af albummet inkludere en bonus DVD med livesange, bag scenen optagelser, albummet Characters "The New Build" promovideo og
"Focus Shift" videoklip.

På sangene "Misery's Crown" og "The Mundane and the Magic" bruger Mikael Stanne rensang frem for hans sædvanlige growlende vokal som ikke er hørt siden albummet Haven i 2000. Sangen "The Mundane and the Magic" har også en kvindelig gæstevokalist som heller ikke er blevet hørt siden Projector albummet i 1999.

Spor 
 "Nothing to No One" – 4:10
 "The Lesser Faith" – 4:37
 "Terminus (Where Death is Most Alive)" – 4:24
 "Blind at Heart" – 4:21
 "Icipher" – 4:39
 "Inside the Particle Storm" – 5:29
 "Empty Me" – 4:59
 "Misery’s Crown" – 4:14
 "Focus Shift" – 3:36
 "The Mundane and the Magic" – 5:17

Bonusspor 
 "A Closer End" (Japansk bonusspor)
 "Winter Triangle" (Instrumental) (Australien bonusspor)

Musikere 
 Mikael Stanne – Vokal
 Niklas Sundin – Guitar
 Martin Henriksson – Guitar
 Martin Brändström – Keyboard og elektronik
 Michael Nicklasson – Bas
 Anders Jivarp – Trommer
 Nell Sigland – Gæstevokalist på "The Mundane and the Magic"

Eksterne henvisninger 
 

Dark Tranquillity-album
Metalalbum
Haven

Haven kan henvise til flere artikler:

 Haven (album) – et album udgivet af Dark Tranquillity i 2000.
 Haven (by) – en bebyggelse i Søby Sogn på Ærø.
 Haven (film)'' – en film fra 2004 med Bill Paxton i hovedrollen.
 Havens Mark – herregård i Hørby Sogn i Nordjylland.
 Haven (blad) – medlemsblad for Det Danske Haveselskab.
Pseudonyhed

En pseudonyhed er "nyhed" der ikke er en nyhed.

Ordet er kendt siden 1965.

Eksempler på Pseodonyheder 
Gamle nyheder, evt. i ny indpakning.
Nyheden om Paris Hilton der skal i fængsel, og møder op til afsoning med fuld sminke. 
Nyheden om at der nu er 100.000 artikler på den danske Wikipedia.
Nyheden om at Jesper Christiansen har brækket sin skulder, flere måneder efter det sker.

Referencer

Se også 
 Agurketid

Aviser
Lødingen

Lødingen er en by og en kommune i Nordland fylke i Norge. Kommunen ligger på den sydøstlige del af Hinnøya og grænser i nord til Sortland og Kvæfjord, i øst til Tjeldsund, i sydvest til Vågan og i vest til Hadsel. Byen havde 1790 indbyggere i 2006. 

Lødingen hører til Hålogaland og Ofoten.

Lødingen færgested 
Lødingen har færgeforbindelse til Bognes i Tysfjord (60 min., 12 ture/dag). Fra Bognes går Europavej 6 sydover til Fauske.

Færgetrafikken mellem Bognes, Lødingen og Lilleng nord i Tjeldsundet startede som sommerrute i 1950. Vejen langs Tjeldsundet mellem Lødingen og Harstad blev knyttet sammen i oktober 1958. Siden sommeren 1960 har færgen mellem Lødingen og Bognes sejlet hele året.

Mellem 1960 og 1976 var der også færgetrafik mellem Lødingen og Rinøyvåg i Lødingen Vestbygd. Denne færgestrækning blev nedlagt, da Kanstadstraumen bro over Kanstadfjorden blev åbnet i 1976.

Seværdigheder 

 Skulpturen Øje i sten er en del af Skulpturlandskab Nordland
 Norsk telemuseum, telegrafi
 Lodsmuseet

Se også 
 Kvitbjørn-ulykken

Referanse

Eksterne henvisninger 

 Skulpturlandskap Nordland 
 Norsk telemuseum 
 Kultur i Lødingen på kort fra Kulturnett.no
 Færgeruter Lødingen – Bognes 
 turliv.no – information og billeder fra bådhavnen i Lødingen

Kommuner i Nordland
Hinnøya
Billardbord

Et billardbord er et bord beregnet til at spille billard på. Bordets overflade er lavet af skifer dækket af et klæde og omgivet af en ramme, kaldet bande.

Fysisk opbygning 
Der findes forskellige varianter af billardborde beregnet på forskellige billarddiscipliner. Man skelner grundlæggende mellem to typer borde:
Borde med huller til spil som pool, snooker og keglebillard
Borde uden huller til carambolebillard

Bordenes størrelsesforhold varierer ligeledes. Her gives de officielle internationale mål på borde til de mest kendte discipliner:
Carambolebillard: 10 × 5 ft
Snooker: 12 × 6 ft
Pool: Varierende størrelser, men oftest 7 × 3,5 ft, 8 × 4 ft eller 9 × 4,5 ft.

De officielle danske mål er 2,84 × 1,42 m til blandt andet keglebillard.

Borde kan dog fås i mange forskellige størrelser til uofficiel brug.

Banderne kan være lavet af forskellige materialer, der har varierende grad af elasticitet, men der er ofte tale om en form for gummi. Banderne er dækket af samme klæde som resten af bordet.

Klædet er fremstillet af uld eller en blanding af uld og nylon, og det er normalt grønt. Billardborde til offentlig anvendelse bruger ofte et mere slidstærkt stof end professionelle borde, hvilket gør at ballerne løber langsommere.

Mærker 
Billardborde har på klædet mærker, der anvendes i spillet. Det drejer sig typisk om markeringer af, hvor bal (billard)lerne placeres ved i udgangspunktet. Desuden har man på nogle borde mærker på banderne, der kan bruges af spillerne som hjælp til at finde den rigtige vinkel på stødet. 

Bord
Sportsudstyr
Kvitbjørn-ulykken

Kvitbjørn-ulykken var en flyulykke 28. august 1947 hvor Det Norske Luftfartsselskaps vandflyver Kvitbjørn i tæt tåge ramte fjeldvæggen ved Urklubben i Lødingsfjellet ved Lødingen, længst mod syd i Tjeldsundet i Nordland fylke i Norge. Flyet var af typen Short Sandringham (registring LN-IAV).

Flyvebåden var da den havarerede på vej fra Tromsø, via Harstad til Bodø. Samtlige 35 om bord omkom i det som til da var Norges største flyulykke. Om bord var der 28 passagerer (deraf en amerikansk og to tjekkiske statsborgere), samt et mandskab på syv.

Eksterne henvisninger 
 Kvitbjørn-ulykken på Aviation-safety.net
 Beskrivelse og billeder af vraget

Nordland
Flyulykker og -hændelser i 1947
Flyulykker og -hændelser i Norge